**Scrisoare către deţinuţii politici**

*Florin T. Roman*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vă sărut

cu buzele mele murdare

pe frunte, pe mâini, pe picioare,

pe răni,

pe lanţuri, zăbrele,

pe sufletele prefăcute în stele,

şi vă mulţumesc

cu răsăritul, cu amurgul,

cu muntele, cu marea,

pentru sângele,

lacrimile, puroiul,

sudoarea

cu care aţi udat

Grădina Maicii Domnului

în care au început deja

să crească

florile ce nu mai ştiu

să se ofilească,

şi care-ţi surâd

când ierţi şi iubeşti,

ale unei noi primăveri

româneşti!